
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2021. gada 22. jūnija noteikumos Nr. 412 "Ziņu iekļaušanas un aktualizēšanas kārtība Fizisko personu reģistrā"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Ministru kabineta 2020. gada 11. februāra protokollēmuma “Informatīvais ziņojums “Par apbedīšanas nozares regulējuma pilnveidošanu”” (protokols Nr. 6, 36. §,) 3. punktā Iekšlietu ministrijai sadarbībā ar Viedās administrācijas un reģionālās attīstības ministriju (turpmāk – VARAM) noteikts uzdevums izstrādāt un iesniegt izskatīšanai Ministru kabinetā likumprojektu par grozījumiem Fizisko personu reģistra likumā un saistītajos Ministru kabineta noteikumos. Ministru kabineta noteikumu projekts “Grozījums Ministru kabineta 2021. gada 22. jūnija noteikumos Nr. 412 “Ziņu iekļaušanas un aktualizēšanas kārtība Fizisko personu reģistrā””  (turpmāk – noteikumu projekts) noteiks detalizētu kārtību, kādā personas paziņos Pilsonības un migrācijas lietu pārvaldei (turpmāk - PMLP) vai Latvijas diplomātiskajai un konsulārajai pārstāvniecībai ārvalstīs (turpmāk – pārstāvniecība) ziņas par Fizisko personu reģistrā reģistrētas personas miršanu un apbedīšanu, kremāciju, mirušā pārapbedīšanu, apbedīta mirušā kremāciju, urnas pārvietošanu vai mirušā pelnu izkaisīšanu kapsētā (turpmāk – apbedīšana). Arī Kapsētu likuma, kas pieņemts 2026. gada 1. aprīlī, sākotnējās ietekmes (ex-ante) novērtējuma ziņojumā (anotācijā) noteikts uzdevums veikt grozījumus Ministru kabineta 2021. gada 22. jūnija noteikumos Nr. 412 “Ziņu iekļaušanas un aktualizēšanas kārtība Fizisko personu reģistrā”.
 
1.2. Mērķis
Mērķa apraksts
Noteikumu projekts ir izstrādāts ar mērķi, lai noteiktu kārtību, kādā ir jāsniedz ziņas par Fizisko personu reģistrā reģistrētās personas miršanu ārvalstīs apbedīšanu un kremāciju. Vienlaikus noteikumu projekts paredz veikt grozījumus atbilstoši faktiskajai situācijai.
 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Šobrīd nepastāv regulējums par to, kā Fizisko personu reģistrā tiek aktualizēta informācija par ārvalstīs veiktu personas miršanu un apbedīšanu.
 
Problēmas un risinājumi
Problēmas apraksts
Viens no Kapsētu likuma mērķiem ir noteikt vienotu kārtību ziņu uzskaitei par personas apbedīšanu, paredzot arī to, ka Fizisko personu reģistrā tiks aktualizētas ziņas par Fizisko personu reģistrā reģistrētās personas apbedīšanu ārvalstī. Kapsētu likuma 2. panta ceturtā daļa noteic visiem publisko un privāto kapsētu īpašniekiem, kā arī kremācijas pakalpojuma sniedzējiem pienākumu aktualizēt Fizisko personu reģistrā ziņas par mirušo personu apbedīšanu vai kremāciju. Kapsētu likuma  15. pants noteic kārtību un Pilsonības un migrācijas lietu pārvaldes kompetenci aktualizēt ziņas Fizisko personu reģistrā par personas apbedīšanu, kremāciju ārvalstī. Noteikumu projekts noteiks, kārtību, kādā tiks sniegtas ziņas par Fizisko personu reģistrā reģistrētās personas miršanu un apbedīšanu ārvalstī. Kapsētu likums noteic tiesisko regulējumu par mirušās personas apbedīšanu, kremāciju, pārapbedīšanu, apbedīta mirušā kremāciju, urnas pārvietošanu vai pelnu izkaisīšanu kapsētā tam paredzētās vietās. Līdz ar to, noteikumu projektā ir minēti visi notikumi, kas norādīti Kapsētu likumā, jo Fizisko personu reģistrā tiks norādīta minēto notikumu detalizācija arī attiecībā uz ārvalsts gadījumiem.

 
Risinājuma apraksts
Kapsētu likums paredz jebkuram kapsētas īpašniekam un kremācijas pakalpojumu sniedzējam pienākumu aktualizēt ziņas Fizisko personu reģistrā par Fizisko personu reģistrā reģistrētās personas apbedīšanu Latvijas teritorijā. Vienlaikus Kapsētu likums paredz, ka PMLP aktualizē Fizisko personu reģistrā ziņas par personas apbedīšanas vietu un datumu ārvalstī.

Atbilstoši Ministru kabineta 2021. gada 22. jūnija noteikumos Nr. 412 “Ziņu iekļaušanas un aktualizēšanas kārtība Fizisko personu reģistrā” noteiktajai kārtībai par izmaiņām Fizisko personu reģistrā iekļautajās ziņās, ja ziņas mainījušās un attiecīgais fakts reģistrēts ārvalsts institūcijā, fiziska persona patstāvīgi sniedz aktualizēšanai ziņas PMLP un pārstāvniecībai aktualizēšanai Fizisko personu reģistrā. Ievērojot jau pastāvošo ziņu aktualizēšanas kārtību, noteikumu projekts noteiks līdzīgu kārtību par Fizisko personu reģistrā reģistrētās personas miršanu un apbedīšanu, proti, noteikumu projekts noteiks, ka persona sniegs PMLP vai pārstāvniecībai ziņas par Fizisko personu reģistrā reģistrētās personas miršanu un apbedīšanu, lai PMLP vai pārstāvniecība ārvalstī, ja saņemts attiecīgs ārvalsts iestādē izdots dokuments, aktualizētu minētās ziņas Fizisko personu reģistrā. Norādāms, ka miršanas ziņu, apbedīšanas vietas ziņu sniedzējam nav jābūt obligāti reģistrētam Fizisko personu reģistrā. 
Praksē ir vērojams, ka ārvalsts institūciju izsniegtajās miršanas apliecībās tiek norādītas ziņas arī par personas apbedīšanu, kremāciju. Gadījumā, ja dokumentos, kas apliecina personas miršanas faktu, nebūs norādīta informācija par personas apbedīšanu vai kremāciju, tad PMLP aktualizēs ziņas par personas miršanu, bet ziņas par apbedīšanu tiks aktualizētas, ja tiks iesniegts attiecīgo faktu apliecinošs dokuments. Norādāms, ka informāciju par personas apbedīšanas vietu ārvalstī varēs aktualizēt Fizisko personu reģistrā, ja arī tiks iesniegts ziņu sniedzēja iesniegums, kurā būs norādīta mirušās personas apbedīšanas vieta (kapsēta). 

 
Problēmas apraksts
Tīmekļa vietnes www.latvija.lv adrese, sākot ar 2025. gada 1. janvāri ir mainījusies.  Šobrīd tīmekļavietnes adrese ir www.latvija.gov.lv. Kā arī minētajam portālam netiek nodrošināta piekļuve ar internetbankas autenetifikācijas līdzekļiem. 
 
Risinājuma apraksts
Noteikumu projekts paredz veikt grozījumus, paredzot Ministru kabineta 2021. gada 22. jūnija noteikumu Nr. 412 “Ziņu iekļaušanas un aktualizēšanas kārtība Fizisko personu reģistrā” tekstā aktuālās tīmekļavietnes adreses izmantošanu un autentifikācijas rīkus.
Ministru kabineta 2021. gada 22. jūnija noteikumu Nr. 412 “Ziņu iekļaušanas un aktualizēšanas kārtība Fizisko personu reģistrā” 24.punkts tiek grozīts tiesiskai noteiktībai, lai paredzētu tieši tiešsaistes formas darbību ārvalsts adreses norādīšanai. Savukārt grozāmo noteikumu 20.punkts noteic arī kārtību, kādā persona sniedz ziņas par ārvalsts adresi, ja netiek izmantota tiešsaistes forma, proti, persona iesniegumu var iesniegt elektroniski, nosūtīt to pa pastu vai arī iesniegt klātienē PMLP vai Latvijas Republikas pārstāvniecībā ārvalstī. Norādāms, ka saskaņā ar Fizisko personu reģistra likuma 3.pantu PMLP nodrošina metodisko vadību ziņu iekļaušanai un aktualizēšanai Fizisko personu reģistrā. PMLP, sniedzot informāciju par ziņu sniegšanu elektroniskā veidā, gan klientiem atbildēs, gan PMLP mājaslapā norāda, ka elektroniski ziņas var iesniegt, izmantojot oficiālo elektronisko adresi. Līdz ar to gadījumos, kad nebūs pieejama tiešsaistes forma ziņu sniegšanai par ārvalsts adresi, tad iesniegumu persona varēs iesniegt saskaņā ar Ministru kabineta 2021. gada 22. jūnija noteikumu Nr. 412 “Ziņu iekļaušanas un aktualizēšanas kārtība Fizisko personu reģistrā” 20.punktu, izmantojot arī Oficiālo elektronisko adresi.

 
Problēmas apraksts
Ziņas par aizliegumu vai atļauju izmantot savu ķermeni, audus un orgānus pēc nāves Fizisko personu reģistrā tika uzkrātas līdz 2022. gada 31. janvārim, bet sākot no 2022. gada 1. februāra atzīme par aizliegumu vai atļauju izmantot  ķermeni, audus un orgānus pēc nāves tiek izdarīta vienotajā veselības nozares elektroniskajā informācijas sistēmā.
 
Risinājuma apraksts
Noteikumu projekts paredz svītrot Ministru kabineta 2021. gada 22. jūnija noteikumu Nr. 412 “Ziņu iekļaušanas un aktualizēšanas kārtība Fizisko personu reģistrā” izdošanas pamatojumā norādi uz likuma  "Par miruša cilvēka ķermeņa
aizsardzību un cilvēka audu un orgānu izmantošanu medicīnā" 3. panta pirmo daļu un svītrot šo noteikumu 1.4., 17.2. apakšpunktu un 27. punktu atbilstoši faktiskajai situācijai. 
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Lai nodrošinātu projektā minēto ziņu aktualizēšanu Fizisko personu reģistrā, ir jāveic Fizisko personu reģistra funkcionalitātes papildinājumus, paredzot atsevišķus laukus ziņu aktualizēšanai par personas apbedīšanas vai kremācijas vietu un datumu.  
Fizisko personu reģistra funkcionalitātes pielāgošanai indikatīvi nepieciešams finansējums 2027.gadā 147 989 euro apmērā. Programmatūras turpmākai uzturēšanai 2028. gadā un turpmāk ik gadu indikatīvi nepieciešams finansējums 12 081 euro apmērā.
Finansējums Fizisko personu reģistra funkcionalitātes pielāgošanai un programmatūras uzturēšanai tiks nodrošināts Iekšlietu ministrijas budžeta apakšprogrammai 11.01.00 "Pilsonības un migrācijas lietu pārvalde" (atbilstoši budžeta veidošanas jaunajiem principiem no 2027. gada – Iekšlietu ministrijas budžeta programmai 14.03 “Pilsonība, migrācija, personu apliecinoši dokumenti un iedzīvotāju uzskaite”) piešķirto valsts budžeta līdzekļu ietvaros. Detalizēta informācija par Fizisko personu reģistra funkcionalitātes pielāgošanai  un uzturēšanai nepieciešamo finansējumu un finansēšanas avotiem ir norādīta likuma “Grozījumi Fizisko personu reģistra likumā” (Nr. 1033/Lp14), kas pieņemts 2026. gada 1. aprīlī, sākotnējās ietekmes (ex-ante) novērtējuma ziņojuma (anotācijas) 3. sadaļā.
 
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
-
Cits
-
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/6a3a013e-3b5d-4f77-b83d-c4143b8085ef
6.3. Sabiedrības līdzdalības rezultāti
Sabiedrības iebildumi un priekšlikumi netika saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Ārlietu ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
Noteikumu projekts paredz noteikt kārtību, kādā personas sniegs ziņas par mirušas personas apbedīšanas vai kremācijas vietu un apbedīšanas datumu ārvalstī. Tādējādi, Fizisko personu reģistrs tiks pilnveidots, nodrošinot vienotu uzskaiti arī par personas apbedīšanas vietu.
 
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

